description: Dy histori dashurie të ndërprera verbërisht. Kufoma e braktisur e një të riu. Një inspektor i ndjekjes së krimeve në kërkim të vrasësve. I ndërtuar si ndërthurje e këtyre linjave, me personazhe të mjediseve nga më të ndryshmet, kryeqytetarase dhe periferike, intelektuale apo mafioze, etj., ky roman i Fatos Kongolit zhytet në realitetin e sotëm shqiptar, ku gjëmat nuk habisin askënd. Pas pesë romaneve të ciklit “Burgjet e kujtesës” (“I humburi”, “Kufoma”, “Dragoi i Fildishtë”, “Endrra e Damakleut” dhe “Lëkura e qenit”) që futën autorin në klubin e elitës së letrave shqipe, Kongoli befason përsëri me këtë libër të jashtëzakonshëm. Është një roman që mungonte. Lexuesit do të gjejnë shumëçka ne faqet e këtij libri tronditës, ngjizur me dhimbje dhe keqardhje për degradimin e pabesuëshëm të një shoqërie, që përpiqet dëshpërueshëm të çlirohet nga demonët e saj. Por, a do të arrijë të çlirohet?
title: Te porta e shën Pjetrit